UNIQ คว้างานสร้างอุโมงค์ส่งน้ำช่วงแม่งัด-แม่กวง มูลค่า 1.89 พันลบ.
UNIQ ได้งานสร้างอุโมงค์ส่งน้ำช่วงแม่งัด-แม่กวง จ.เชียงใหม่ 1.89 พันลบ. ใช้ระยะเวลาในการก่อสร้าง 1,440 วัน
16 เม.ย. 2558

บริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) หรือ UNIQ ระบุว่า เมื่อวันที่ 10 เม.ย. บริษัทได้ลงนามในสัญญาจ้างก่อสร้างกับกรมชลประทาน เพื่อดำเนินการก่อสร้างอุโมงค์ส่งน้ำ และอาคารประกอบ พร้อมส่วนประกอบอื่นอุโมงค์ส่งน้ำช่วงแม่งัด-แม่กวง สัญญาที่ 2 โครงการเพิ่มปริมาณน้ำในอ่างเก็บน้ำเขื่อนแม่กวงอุดมธารา จ.เชียงใหม่ มูลค่าโครงการ 1.89 พันล้านบาท
โดยโครงการจะประกอบด้วยงานถนนเข้าอาคารจ่ายน้ำ และอาคารประกอบ ,งานอาคารจ่ายน้ำ งานพื้นที่จัดการวัสดุขุดจากอุโมงค์และงานถนนเข้าพื้นที่จัดการวัสดุขุดจากอุโมงค์ และอาคารประกอบ ,กิจกรรมงานอุโมงค์ส่งน้ำ ระยะทางประมาณ 10.475 กิโลเมตร และกิจกรรมงานระบบไฟฟ้า โดยมีระยะเวลาในการก่อสร้าง 1,440 วัน นับจากวันที่ระบุในหนังสือแจ้งเริ่มงาน